laion/Wikipedia-Exotic huggingface dataset:
G N' R Lies

G N' R Lies, ידוע גם כ-Lies (בתרגום מאנגלית: שקרים), הוא אלבום האולפן השני של להקת ההארד רוק האמריקאית Guns N' Roses. האלבום יצא לאור בשנת 1988. אף-על פי שהאלבום נחשב למיני-אלבום רשמית, הוא שוחרר כאלבום אולפן. האלבום מכר כ-5 מיליון עותקים בארצות הברית בלבד, לפי RIAA. השיר "Patience", היחיד ששוחרר מתוך האלבום כסינגל, התמקם במקום הרביעי במצעד האלבומים של מגזין הבילבורד. ארבעת השירים הראשונים באלבום הופיעו קודם לכן במיני-אלבום של הלהקה, Live ?!*@ Like a Suicide. ארבעת השירים הנותרים אקוסטיים וייחודים לאלבום. הם נכתבו והוקלטו בכמה סשנים (אסיפות) בודדים - מלבד "You're Crazy", אשר הוקלט קודם לכן בגרסה שונה לאלבום הבכורה של הלהקה, Appetite for Destruction. בראיונות לאחר השקת האלבום, ציין סולן הלהקה, אקסל רוז כי אהב את צלילי הלהקה בארבעת השירים האחרונים, אך שנא את איך שהוא עצמו נשמע בשירה. רוז נזכר כי קולו היה מחוספס וצרוד, כתוצאה מסיבוב ההופעות שערכה הלהקה לפני הקלטת האלבום והוסיף כי אם היה ביכולתו - הוא היה מקליט שוב את קולו בסשן נפרד. גרסה שונה ומהירה יותר של "You're Crazy" הוקלטה קודם לכן לאלבום Appetite for Destruction, וכעת הוקלטה מחדש כפי שתוכננה להישמע במקור. האלבום G N' R Lies מכיל כמה גרסאות כיסוי (קאברים) ללהקות אחרות, ביניהם: "Mama Kin" מאלבום הבכורה של להקת אירוסמית', "Nice Boys" מאלבום הבכורה של להקת Rose Tattoo (להקת רוק אנד רול אוסטרלית אשר ניגנה במקור עם AC/DC) ו-"Reckless Life" של Hollywood Rose (להקתם הראשונה של אקסל רוז ואיזי סטראדלין יחד, אשר הפכה מאוחר יותר ללהקת Guns N' Roses). עטיפת האלבום מהווה פארודיה לעיתוני טבלואיד וכך גם הערות האלבום. עיצוב העטיפה עבר מספר שינויים קוסמטיים לפני שיצא האלבום לאור, כדוגמה: בתחתית צד שמאל של העטיפה, היה כתוב במקור: "Wife-beating has been around for 10,000 years", הכתובת שונתה ל: "LIES LIES LIES". עטיפת האלבום מזכירה בעיצובה את אלבומו של ג'ון לנון, Some Time in New York City. אקסל רוז - שירה, פסנתר ושריקות סלאש - גיטרה חשמלית, גיטרה אקוסטית וקולות רקע איזי סטראדלין - גיטרת ליווי, גיטרה אקוסטית וקולות רקע דאף מק'אגן - גיטרת בס, גיטרה אקוסטית וקולות רקע סטיבן אדלר - תופים וקולות רקע מידע על האלבום G N' R Lies באתר MusicBrainz מידע על האלבום G N' R Lies באתר AllMusic האלבום G N' R Lies באתר Discogs האלבום G N' R Lies באתר ספוטיפיי Patience במצעד מגזין הבילבורד, באתר billboard.com שרון מולדבי, מפגן ברוטליות מדהים. ’רובים ושושנים־, הלהקה האמריקנית הטובה ביותר בעשרים השנים האחרונות, חדשות, 30 באוגוסט 1990 פירוט על השיר "You're Crazy", באתר gnrsource.com
קיריל נבאבקין

קיריל אנטוליביץ' נבאבקין (ברוסית: Кирилл Анатольевич Набабкин; נולד ב-8 בספטמבר 1986 במוסקבה, רוסיה) הוא כדורגלן רוסי המשחק בעמדת המגן ימני בצסק"א מוסקבה. נבאבקין החל את הקריירה שלו במועדון הכדורגל מוסקבה. בדצמבר 2009 הוא עזב את המועדון וחתם בשורותיה של היריבה העירונית, צסק"א מוסקבה, בהעברה חופשית. ב-25 במאי 2012 הוא זומן לראשונה לנבחרת הבוגרת של רוסיה, כשהיה חלק מהסגל ליורו 2012, כמחליפו של רומן שישקין הפצוע. את הבכורה שלו במדים הלאומיים הוא ערך ב-1 ביוני, במשחק ידידות מול נבחרת איטליה. צסק"א מוסקבה אליפות רוסיה (2): 2012/13, 2013/14 הגביע הרוסי (2): 2010/11, 2012/13 הסופר קאפ הרוסי (1): 2013 מדיה וקבצים בנושא קיריל נבאבקין בוויקישיתוף קיריל נבאבקין, באתר Transfermarkt קיריל נבאבקין, באתר Soccerway קיריל נבאבקין, באתר WorldFootball.net קיריל נבאבקין, באתר National Football Teams קיריל נבאבקין, באתר FootballDatabase.eu ערך זה הוא קצרמר בנושא כדורגלנים רוסים. אתם מוזמנים לתרום לוויקיפדיה ולהרחיב אותו.
עונת 1950/1951 בפוטבול ליג

עונת 1950/1951 הייתה העונה ה-52 של הפוטבול ליג שהיא הייתה הליגה האנגלית הבכירה בכדורגל. העונה החלה ב-19 באוגוסט 1950 והסתיימה ב-5 במאי 1951. בעונה זו התחרויות התקיימו בליגה הבכירה, בליגת משנה ובדיוויזיון השלישי שחולק ל-2 מחלקות. הליגה הבכירה כללה 22 קבוצות. טוטנהאם הוטספר ושפילד ונסדיי היו הקבוצות שעלו מליגת משנה. עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון ביחס שערים דורגה במקום גבוה יותר. שיטה זו הייתה בתוקף עד לעונת 1976/1977. טוטנהאם הוטספר שרק לקראת עונה זו חזרה לליגה הבכירה זכתה באליפות בפעם הראשונה בתולדות המועדון. בסוף העונה לליגת משנה ירדו שפילד ונסדיי ואברטון. במקומן לליגה הבכירה עלו פרסטון נורת' אנד ומנצ'סטר סיטי. סטן מורטנסן מבלקפול כבש 30 שערים וזכה בתואר מלך השערים. הארי ג'ונסטון מבלקפול זכה בפרס כדורגלן השנה של התאחדות עיתונאי הכדורגל האנגלית. נתונים מפורטים מאתר rsssf
סמאראנדה בראסקו

סמאראנדה בראסקו (ברומנית: Smaranda Brăescu;‏ 21 במאי 1897 – 2 בפברואר 1948) הייתה טייסת והצנחנית הרומניה הראשונה והחזיקה בשיאי רומניה, אירופה והשיא העולמי לגברים ונשים גם יחד לצניחה מגובה רב. בראסקו נולדה בכפר חנצשט השוכן במחוז גאלאץ. ב-1912, כשהייתה תלמידה בבית ספר מקצועי בברלאד, ראתה לראשונה מטוס בטיסתו ומאז התאהבה בנושא האווירי. ב-1918, כשהייתה מורה משלימה בבית הספר בו למדה בעבר, הוטסה לראשונה על ידי טייס רומני במטוס מתוצרת פארמאן. בשנים 1924 - 1928 בראסקו סיימה לימודים באקדמיה לאמנויות יפות של בוקרשט ובאביב 1928, ב-1928, בכינוס אווירי גדול, הכירה את הטייס הגרמני Heinlecke וכתוצאה מהיכרות זו נסעה בראסקו, אחרי סיום לימודיה, ב-1 ביולי, לגרמניה וכעבור חמישה ימים צנחה מגובה 600 מטר ובכך הייתה לצנחנית הרומניה הראשונה. בראסקו המשיך בדרך הצניחה וב-2 באוקטובר 1931 זכתה באליפות אירופה בצניחה עם קפיצה מגובה 6.000 מטר ועל הישג זה קיבלה ממלך רומניה את מדליית ההצטיינות האווירית בדרגת צלב הזהב. ב-1932 בראסקו הייתה בעליהם של שני מטוסים, האחד עם כנפיים כפולים מסוג Pevuez והשני מטוס בעל שני מנועים מסוג Milles Hawk, שכונה על ידה בשם "אאורל ולאיקו". ב-19 במאי 1932, באזור סקרמנטו, בארצות הברית, שברה בראסקו את השיא העולמי בצניחה מגובה, כשקפצה מגובה 7,400 מטר (השיא הקודם הוחזק על ידי אמריקאי שצנח מגובה 7,233 מטרים) עם מצנח מתוצרת רומנית. שיא זה נשבר רק כעבור עשרים שנה על ידי הצנחן הרומני טראיאן דמטרסקו-פופה. בשהותה בארמצות הברית קיבלה בראסקו רישיון טייס. עם המטוס "אאורל ולאיקו", ב-26 באפריל 1936, חצתה בראסקו את הרי הבלקן וב-19 במאי 1936 קבעה את הזמן לחציית הים התיכון, כשטסה מרומא לטריפולי, מרחק של 1,100 קילומטרים, בשש שעות ועשר דקות. בראסקו הייתה מאמנת צנחנים בצבא רומניה בבטליון הצנחנים מספר 1. במלחמת העולם השנייה פעלה כטייסת באסקדרילה הלבנה ולאחר המלחמה הייתה בין 11 האישים שחתמו על עצומה נגד זיוף בחירות 1946. הקומוניסטים חיפשו אותה, כדי לעצור אותה והיא נדדה בין ידידיה בשמות בדויים וכך גם מתה ונקברה בשם הבדוי מריה פופסקו. בבוקרשט קרוי רחוב על שמה. ב-1996 הוקם בבקאו בטליון צנחנים הנושא את שמה. מועדון התעופה של אורדיה נושא את שמה. מדיה וקבצים בנושא סמאראנדה בראסקו בוויקישיתוף The first female pilot in Romania (באנגלית) Smaranda Braescu, eroina (ברומנית) Într-un top 60 al femeilor care au schimbat lumea, 6 sunt românce (ברומנית)
מיליצה, נסיכת סרביה

מיליצה חרבליאנוביץ', לבית נמאניץ' (בסרבית: Милица Хребељановић‏; סביבות 1335 - 11 בנובמבר 1405), ידועה במסורת העממית הסרבית כ"צאריצה מיליצה" (הקיסרית מיליצה) או "קְנֶגיניה מיליצה" (הנסיכה מיליצה), הייתה נסיכה סרבית מענף צדדי של שושלת נמאניץ', אשתו של השליט הסרבי לזר חרבליאנוביץ'. הוכרזה לקדושה של הכנסייה האורתודוקסית הסרבית. חיברה, בין היתר, "תפילה של אם" (Молитва матере) ושיר קינה על מות בעלה ("חתן אלמנותי" - Удовству мојему женик) לפי מסורות סרביות, ייתכן כי מזויפות על ידי כרוניקות מאוחרות מיליצה נולדה כבתו של הנסיך ורטקו נמאניץ' (שנודע בשירה האפית הסרבית כ"יוג בוגדאן") שהיה בן נינו של ווּקן נמאניץ' מענף שולי של שושלת נמאניץ'. התחתנה, אולי בסביבות שנת 1553 עם הנסיך לזר חרבליאנוביץ'. אחרי מות בעלה בקרב קוסובו ב-1389 שלטה מיליצה בסרביה כעוצרת עד שנת 1393 כשבנה, סטפאן לזרביץ' חרבליאנוביץ' הגיע לפרקו והפך לשליט גם בפועל. הזיכרון הקולקטיבי של העם הסרבי שמר את זכרה כמנהיגה חכמה ואמיצה בעת תקופה רגישה. התמודדה עם מות בעלה בשבי העות'מאני ונאלצה להשיא את בתה מילֶבה (או אוליברה דספינה) עם הסולטאן הטורקי באיזיט שהיה אחראי ב-1389 להוצאתו להורג של בעלה בסביבות שנת 1390 הקימה מיליצה את מנזר ליובוסטיניה על יד טרסטניק, ובסביבות 1393 פרש לחיי נזירות באותו מנזר תחת השם "יבגניה" (Јевгенија) ומאוחר יותר כ"אם המנזר יפרוסינה" (Јефросина). היא מימנה את תיקון מנורת הכורוס של מנזר דצ'אני. לצורך מו"ם עם הסולטאן בייזיט, בתור "הנזירה יבגניה" יחד עם הנזירה יבפמיה, (ששמה הקודם היה וסיליסה מסרס) נסעה בשנת 1398–1399 לחצרו של באיזיט בסרס. ב-1403 הגיעה שוב לעיר סרס כדי לבקש מהסולטאן תמיכה בבנה סטפאן לזרביץ' בעימות עם בני ברנקוביץ'. מיליצה נקברה במנזרה, ליובוסטיניה. היא הוכרזה קדושה של הכנסייה האורתודוקסית הסרבית. נודעה גם כמשוררת. עם הנסיך לזר היו לה 3 בנים ו-5 בנות: דוברובוי- מת אחרי לידתו סטפאן לזרביץ', דספוט סרביה ווק לזרביץ' ילנה לזרביץ', התחתנה עם ג'וראג' השני באלשיץ' ואחר כך עם הדוכס הגדול של הום, סנדל חראניץ' קוסאצ'ה מרה לזרוביץ', התחתנה עם ווק ברנקוביץ' דראגאנה של סרביה, התחתנה עם הצאר הבולגרי איוואן שישמן תאודורה לזרביץ' מילֶבה או אוליברה לזרביץ', הייתה תחת השם דספינה אחת מנשותיו של הסולטאן העות'מאני בייזיט הראשון הנסיכה מיליצה כתב מספר תפילות ושירים דתיים. "תפילה של אם שנכתבה ככל הנראה בשנת 1397 בעוד שהתה עם בניה במנזר דצ'אני חתן אלמנותי- קינה ללזר - משקפת את כאבה ובדידותה אחרי מות בעלה על אף עיצובו כשיר כנסייתי, יש בו צביון אישי וגוונים ליריים מעבר למה שמקובל בהמנונים הכנסייתיים. דמותה מופיעה בסרט הסרבי Бој на Косову "קרב קוסובו" (1989) John van Antwerp Fine jr. Late Medieval Balkans:A Critical Survey from the Twelfth Century to the Ottoman Conquest, The Michigan University Press, 1994 מדיה וקבצים בנושא מיליצה, נסיכת סרביה בוויקישיתוף J.A.Fine ע' 526
יוכבד קאשי

יוכבד קאשי (1929 – 3 בנובמבר 2022) הייתה מפקדת יחידת מקפלות המצנחים, והייתה האישה הראשונה יחד עם מנוחה פידל שעברה קורס צניחה צבאית של צה"ל. יוכבד קאשי נולדה במשהד, איראן. הוריה עברו מרוסיה לאיראן לפני שנולדה והשתקעו בעיר משהד. ב-1932, כשהיא בת 3, המשפחה עלתה לארץ ישראל והתיישבה בתל אביב. בשנת 1946 הצטרפה יוכבד לארגון ההגנה, שובצה ליחידה של קשרים-רצים, והשתתפה בהגנת שכונת התקווה בחלקה המוקדם של מלחמת העצמאות. במאי 1948 התגייסה לחיל נשים בצה"ל, ושירתה כמ"כ ומדריכה בבסיס האימונים של חיל הנשים. בשנת 1949 סיימה קורס קצינות ועברה לאזור הדרום. שם שרתה בתפקיד קצינה במפקדת פיקוד הדרום בבאר שבע. ב-1950 הוצבה בבית הספר לצניחה, אז בבה"ד 8, בבסיס תל נוף. שם פיקדה על יחידת מקפלות המצנחים. קאשי ביקשה להשתתף בקורס צניחה, אך נדחתה על רקע מגדרי. מפקדת חיל הנשים באותה תקופה, אל"ם שושנה ורנר, טענה שהצנחנות הוא מקצוע גברי, ואינו מתאים לנשים וסירבה לתת את אישורה. רופא הצנחנים טען שהשתתפות בצניחות עלולה לגרום נזקים לגוף האישה, שימנעו ממנה בעתיד את האפשרות להיכנס להיריון וללדת. קאשי התעקשה ולבסוף הצליחה, בעזרת דוגמאות של צנחניות מארצות אחרות, לשכנע את יהודה הררי, המקים והמפקד של בית הספר לצניחה. הררי השיג אישור להשתתפותה של קאשי בקורס צניחה, אך האישור הותנה בכך שהיא לא תהיה הצנחנית היחידה. חיילת בעלת כושר מעולה בשם מנוחה פידל, בת מושב חגלה, התנדבה להצטרף לקורס ושתי הנשים עברו אותו בהצלחה, כולל חמש צניחות המקנות זכות ל"אות הצנחן". שתי הצנחניות השתתפו בצניחת הראווה באצטדיון רמת גן, בטקס הסיום של המכביה השלישית. קאשי המשיכה לבצע צניחות והגיעה ל-12 צניחות, שהקנו לה את כנפי הצניחה. תצלומה של קאשי הופיע בכרזה של יום העצמאות בשנת 1951, והתנוסס גם על שער השבועון במחנה. קאשי השתחררה מהשירות הצבאי ב-1952 בדרגת סגן משנה. לאחר שחרורה מצה"ל נישאה לצייר צבי מילשטיין. מילשטיין קיבל ב-1956 מלגת לימודים בצרפת, והזוג עבר לגור שם. קאשי לימדה אמנות פלסטית באוניברסיטה בפריז. בשנת 2020 התאלמנה קאשי, ובשנותיה האחרונות התגוררה בבית אבות בנורמנדי. יוכבד קאשי הייתה אחותה הבוגרת של הזמרת עליזה קשי. יוכבד קאשי - הצנחנית הראשונה בצה"ל יחידת מקפלות מצנחים - מפקדת היחידה בשנים 1951 - 1952 יוכבד קאשי עופר אדרת, הצנחנית מספר אחת מתה בגיל 93, באתר הארץ, 10 בנובמבר 2022 הלכה לעולמה הצנחנית הראשונה בצה"ל: "דוגמה למופת וחלוציות פורצת דרך", באתר ynet, 3 בנובמבר 2022 עופר אדרת, מנוחה קוטיק, אחת משתי הצנחניות הראשונות בצה"ל, נחשפת בגיל 90, באתר הארץ, 29 בנובמבר 2022 על פי עדות מאיר קאשי בתוכנית "שבת עולמית" בנושא שכונת התקווה, בעריכת יצחק נוי, ששודרה ב"כאן רשת ב'" ב-2019 ובשידור חוזר ב-15 באוקטובר 2022, [1] עדות קצינת התחבורה, הארץ, 23 בפברואר 1950 פרשת המכונית וסימני הצמיגים במשפט הרצח של הנערה הבידואית, על המשמר, 23 בפברואר 1950 ברוח אמיצה, "העולם הזה", גיליון 683 מ-30 בנובמבר 1950, עמוד 14
פאני (סרט, 1961)

פאני (באנגלית: Fanny) הוא סרט דרמה רומנטית משנת 1961 בבימויו של ג'ושוע לוגאן, עם הורסט בוכהולץ, לסלי קארון, שארל בואייה ומוריס שבלייה בתפקידים הראשיים. התסריט נכתב על ידי יוליוס אפשטיין והוא מבוסס על המחזמר "פאני" של ג'ושוע לוגאן וסמואל ברמן משנת 1954 שהוא עיבוד לטרילוגית מרסיי של מרסל פניול הכוללת את המחזות "מריוס", "פאני" ו"סזאר". "פאני" הופק לראשונה כסרט צרפתי ב-1931 עם תסריט של פניול. המחזמר הועלה בהצלחה ב-1954 בברודוויי ובאיסט אנד עם מוזיקה של הרולד רום. בסרט לא מופיעים השירים אלא רק המוזיקה של רום המשמשת כרקע לעלילה וזיכתה אותו במועמדות לפרס אוסקר ופרס גלובוס הזהב לפסקול המוזיקה המקורי הטוב ביותר. הסרט היה מועמד גם לפרס אוסקר לסרט הטוב ביותר, לבמאי הטוב ביותר, לשחקן הטוב ביותר (שארל בואייה) ולעריכה הטובה ביותר. בואייה סירב בתחילה לתפקיד כי לא רצה להופיע מדובב בשירה. הוא הסכים רק לאחר שהוחלט להוריד את השירים מהפקה זו. ב-2013 הופק הסרט הצרפתי "פאני" בבימויו של דניאל אוטיי שגם כתב את התסריט ומשתתף בו בתפקיד סזאר. הסרט צולם במרסיי ומופיעים בו האתרים הידועים של העיר כמו הנמל העתיק ובזיליקת "נוטרדאם גארדה" המשקיפה על העיר מגבוה. סזאר (שארל בואייה) הוא בעל באר ליד הנמל העתיק של מרסיי. הוא אלמן ובנו מריוס (הורסט בוכהולץ) עוזר לו בבאר. למריוס בן ה-19 יש חברת ילדות בשם פאני (לסלי קארון) בת 18 המאוהבת בו ורוצה להתחתן איתו אך מריוס דוחה אותה. הוא חולם לצאת מאווירת המקום המחניקה אותו, לעלות על ספינת מחקר ולהגיע למקומות בעולם עליהם קרא בספרים. פאני עוזרת לאמה אונורין (ג'ורג'ט אניס) למכור דגים בדוכן שיש להם בנמל. אחד ממבקרי הבאר של סזאר הוא הסוחר העשיר פאניס (מוריס שבלייה). הוא אלמן זקן ללא ילדים ורוצה להתחתן עם פאני. הוא מתחיל לחזר אחריה לזעמו של מריוס ורומז לאונורין שברצונו לדבר אתה. היא חושבת שהוא רוצה להציע לה נישואין ומאוכזבת כשהוא מודיע לה שרצונו הוא בפאני אך מיד מתאוששת ומסכימה כשהוא מוסיף ואומר שיש לו רכוש ששווה 600.000 פרנק. מריוס נפגש עם פאני ומודיע לה על רצונו לעזוב. הם מתנים אהבה בביתה של פאני אבל אונורין מגלה זו ודורשת ממריוס שיתחתן עם פאני למנוע בושה. מריוס מסכים מחוסר ברירה אבל בלילה חומק מחדרו ועולה על הספינה. פאני מגלה שהיא בהריון ממריוס ומסכימה מחוסר ברירה להינשא לפאניס. לבן שנולד הוא קורא סזאריו לכבוד סזאר ובשמחה הוא מוסיף לכתובת על בית המסחר שלו: "פאניס ובנו". כעבור שנה חוזר מריוס ומגלה שיש לו בן. הוא נפגש עם פאני ומשכנע אותה לעזוב אתו. מתפתח עימות בינו לבן פאניס וסזאר. פאניס מסכים שפאני תעזוב עם מריוס אבל הילד יישאר אתו. לבסוף מוותר מריוס ועוזב. כעבור עשר שנים חוגג פאניס את יום הולדתו של סזאריו. הילד משוטט בנמל העתיק וידיד של מריוס המכונה "האדמירל" משכנע אותו לרדת לסירתו ושט איתו לחלק אחר של העיר בו עובד מריוס במוסך ומריוס רואה לראשונה את בנו. כאשר שומע פאניס שסזאריו נעלם הוא מתעלף ונופל למשכב. בינתיים מגלה אותם פאני ומשכנעת את מריוס לבוא אתם לפאניס הגוסס. מריוס מודיע לפאני כי ברצונו לנסוע לארצות הברית. בינתיים הוא קופץ בשמחה עם סזאריו על הטרמפולינה. פאניס מתבונן בהם ומכתיב לסזאר מכתב בו הוא מבקש ממריוס לשאת את פאני לאחר מותו אבל בתנאי שסזאריו ימשיך לשאת את שם המשפחה פאניס. מדיה וקבצים בנושא פאני בוויקישיתוף "פאני", במסד הנתונים הקולנועיים IMDb (באנגלית) "פאני", באתר נטפליקס "פאני", באתר AllMovie (באנגלית) "פאני", באתר Rotten Tomatoes (באנגלית) "פאני", במסד הנתונים הקולנועיים KinoPoisk (ברוסית) שרל בואייה ומוריס שבלייה מציגים קדימון לסרט פאני (1961), באתר יוטיוב
ילין לפידות

ילין לפידות הוא בית השקעות ישראלי שהוקם בשנת 2004 ומנוהל על ידי רו"ח דב ילין (בעבר שותף ומנהל בכיר בחברת דש ניירות ערך והשקעות בע"מ) ורו"ח יאיר לפידות (בעבר מנכ"ל חברת הייעוץ נשיונל קונסלטנטס בע"מ .N.C). דב ילין ויאיר לפידות הם בעלי השליטה בבית ההשקעות ומכהנים בו כמנכ"לים משותפים. בשנת 2005 רכשה לידר מדב ילין ויאיר לפידות בשלב הראשון 30% מבית ההשקעות תמורת 1.9 מיליון דולר. בשלב השני של ההסכם השלימה לידר את הרכישה ל-50%. החברה מנהלת כספים באמצעות 3 פעילויות עיקריות: ניהול תיקי השקעות, ניהול קרנות נאמנות, ניהול קופת גמל וקרן השתלמות. בפברואר 2017 בית ההשקעות ילין לפידות השיק קופת הגמל להשקעה. נכון לדצמבר 2019 בית ההשקעות ניהל 92.6 מיליארד ₪ בשלוש הפעילויות, קופת גמל, קרנות נאמנות ותיקים מנוהלים. בית ההשקעות מנה כ-250 עובדים. בית ההשקעות נשלט ומנוהל על ידי דב ילין ויאיר לפידות אשר משמשים כמנכ"לים משותפים. אטראו ניהול נכסים פיננסיים (2005) בע"מ, אשר הנה חברת בת בבעלות מלאה של אטראו שוקי הון בע"מ הציבורית, מחזיקה ב-50% מהזכויות ההוניות וביתרת זכויות ההצבעה. החברה מייחסת חשיבות רבה לשירות נגיש לבעלי מוגבלויות הן בהגעה פיזית למשרדי החברה והן בשירותי האינטרנט. בית ההשקעות ממוקם במגדל מעל דיזנגוף סנטר בתל אביב. אתר האינטרנט הרשמי של ילין לפידות סטוק פיקינג - ילין לפידות מצטיינת בבחירת מניות להשקעה, באתר לירות המגזין, ‏2019-02-27 רון שטיין, ‏רווח נקי של 93 מיליון שקל לבית ההשקעות ילין לפידות ב-2016, באתר גלובס, 30 במרץ 2017 רון שטיין, ‏גם בפברואר: שוק קרנות הנאמנות ממשיך לצמוח, באתר גלובס, 3 במרץ 2017 רון שטיין, ‏שנה חיובית בקופות הגמל ובקרנות ההשתלמות: אלה הגופים הבולטים, באתר גלובס, 26 בינואר 2017 הטיפ היומי: ביצת זהב בשם ילין לפידות, באתר גלובס, 6 בספטמבר 2016 רון שטיין, ‏גמל והשתלמות: ילין לפידות ואלטשולר שחם צוברים יחדיו יותר מכל יתר השוק, באתר גלובס, 28 ביולי 2016 רון שטיין, ‏"ההצלחה גורמת לנו לחוש אחריות": מנכ"לי בתי ההשקעות מדברים, באתר גלובס, 20 ביוני 2018 רון שטיין, ‏מכונת הכסף של ילין לפידות: בית ההשקעות שמרוויח כ-150 מיליון שקל בשנה בלי מינוף פיננסי, באתר גלובס, 16 באוקטובר 2019 http://www.yl-invest.co.il/ אלי שמעוני, לידר רכשה 30% מבית ההשקעות ילין לפידות, באתר ynet, 22 בנובמבר 2005
Use Your Illusion I

Use Your Illusion I (בתרגום מאנגלית: השתמש באשליה שלך) הוא אלבום האולפן השלישי של להקת ההארד רוק האמריקאית Guns N' Roses. האלבום יצא לאור ב-17 בספטמבר 1991 - יחד עם האלבום המקביל לו בשמו, Use Your Illusion II. שני האלבומים יצאו בזמן שהלהקה קיימה את סיבוב ההופעות Use Your Illusion Tour. האלבום התמקם במקום השני במצעד האלבומים של מגזין בילבורד ומכר כ-685,000 עותקים בשבוע הראשון שיצא, לעומת אלבומו המשלים שמכר כ-770,000 עותקים. בסך הכל מכר שני האלבומים כ-7 מיליון עותקים כל אחד ולשניהם הוענקו 7 תוארי "אלבום פלטינה", על-פי RIAA. האלבום היה מועמד לפרס גראמי על "אלבום ההארד רוק הטוב יותר", בשנת 1992. צמד אלבומי Use Your Illusion הציגו נקודת מפנה בצליליה של להקת Guns N' Roses. למרות שלא נחסרו ממנו צלילי הרוק הכבד הידועים מאלבום הבכורה, Appetite for Destruction, הצליח Use Your Illusion I לייצר כותרת חדשה ובוגרת יותר ללהקה, עם שילוב אלמנטים של בלוז, מוזיקה קלאסית והבי מטאל. שילוב אלמנטים אלו בא לידי ביטוי בשימוש בפסנתר במספר שירים באלבום - בהובלת הסולן אקסל רוז והקלידן דיזי ריד, ביניהם "November Rain" ו-"Don't Cry". נקודת מפנה נוספת שהוצגה באלבום, אופיינה בצלילי התופים השונים מאלבומיה הקודמים של הלהקה - בעקבות החלפת המתופף סטיבן אדלר, אשר התמודד עם התמכרותו הקשה להירואין, ב-מאט סורום. מספר שירים באלבום נכתבו עוד בימיה המוקדמים של הלהקה, אך לא נכללו באלבום הבכורה Appetite for Destruction (עם זאת, הם הופיעו באלבום בוטלג בשם "Rumbo Tapes"). שינוי נוסף המוצג באלבום מתאפיין בשירים ארוכים יותר, כדוגמת בלדת הרוק November Rain - אשר אורכה מגיע כמעט ל-10 דקות, והשיר Coma שאורכו קצת יותר מ-10 דקות. באלבום ניתן להבחין בנוסף בזמרה של גיטריסט הלהקה (דאז), איזי סטראדלין, בשירים "Dust N' Bones", "You Ain't the First" ו-"Double Talkin' Jive". עטיפות שני האלבומים, Use Your Illusion I & II, עוצבו על ידי האמן האמריקאי-אסטוני מארק קוסטאבי. שתי העטיפות מכילות דמות מסוימת מציורו של רפאל, אסכולת אתונה. השוני היחיד בין שתי העטיפות הוא בצבען - צהוב ואדום בראשון, סגול וכחול בשני. אקסל רוז - זמרה, פסנתר, שירת מקהלה, סינתיסייזר, תכנות, קולות רקע, גיטרה אקוסטית ואפקטים סלאש - גיטרה חשמלית, גיטרה אקוסטית, גיטרת קצב, גיטרת סלייד, גיטרת דוברו, גיטרה קלאסית, גיטרת בס בעלת 6 מיתרים וקולות רקע איזי סטראדלין - גיטרת ליווי, קולות רקע, גיטרה אקוסטית, גיטרה חשמלית, שירה וכלי הקשה דאף מק'אגן - גיטרת בס, גיטרה אקוסטית וקולות רקע מאט סורום - תופים, כלי הקשה ושירת מקהלה דיזי ריד - קלידים וקולות רקע מידע על האלבום Use Your Illusion I באתר MusicBrainz מידע על האלבום Use Your Illusion I באתר AllMusic האלבום Use Your Illusion I באתר Discogs האלבום Use Your Illusion I באתר ספוטיפיי Kanye Edges GNR, Ludacris For No. 1 Debut, באתר billboard.com, ‏3 בדצמבר 2008 עמוד האלבום Use Your Illusion I, באתר riaa.com Steven Adler Gets Fired – 25 Most Destructive Guns N’ Roses Moments, באתר loudwire.com עמוד האמן, באתר artquotes, ‏artquotes.net (ארכיון)
המשחקים הנומדים העולמיים

המשחקים הנומדים העולמיים (בקירגיזית: Дүйнөлүк көчмөндөр оюндары, ברוסית: Всемирные игры кочевников) הם תחרות בינלאומית של ענפי ספורט אתניים הנהוגים במרכז אסיה. המדינות העיקריות המשתתפות במשחקים הן: קירגיסטן, קזחסטן, אזרבייג'ן, אוזבקיסטן, טורקמניסטן, טג'יקיסטן ורוסיה. המשחקים נערכו לראשונה בקירגיסטן ב-2014 ושנית שם ב-2016. במשחקים שנערכו בשנת 2018 השתתפו ספורטאים מ-66 מדינות. אליש (אנ') (קירגיזית: Алыш) - סוג של היאבקות חגורות סלבורון (אנ') (קירגיזית: Салбурун) - ספורט המשלב בזאות, קשתות ברכיבה, וציד באמצעות טייגאן (כלב רוח קירגיזי) שגאי (אנ') (מונגולית: шагай) - משחקי מזל מסורתיים באמצעות הטלת עצמות מרוצי סוסים אר אניש (אנ') (קירגיזית: Эр эңиш) - היאבקות ברכיבה על סוס טוגוז קורגול (אנ') (קירגיזית: Тогуз коргоол) - משחק מנקלה קורש (אנ') (טטרית: күреш) - סגנון היאבקות טורקי מסורתי בוזקאשי (טג'יקית: бузкашӣ) אתר האינטרנט הרשמי של המשחקים הנומדים העולמיים המשחקים הנומדים העולמיים, ברשת החברתית אקס (טוויטר)
קוריסיים

קּוֹרְיָסִיִּים (שם מדעי: Callichthyidae) היא משפחה של דגים מסדרת השפמנונאים המצויים בנהרות ואגמים טרופיים באמריקה הדרומית. מינים אלה קטנים, בעלי זיפים בולטים, בעלי שורות של חריצים גרמיים משני צידי גופם והם חיים בקרבה לקרקעית. רבים מהם הם דגי נוי המנקים את המים, בעיקר בני הסוג קורידורס. במשפחה זו מינים מגוונים המסתגלים לאזורי מחיה וצורות חיים שונות. ביניהם כמה מינים המסוגלים לנשום אוויר וחיים במים דלים בחמצן. תת-משפחת Callichthyinae סוג Callichthys סוג Dianema סוג Hoplosternum סוג Lepthoplosternum סוג Megalechis תת-משפחת Corydoradinae סוג Aspidoras סוג Brochis סוג קורידורס (Corydoras) סוג Scleromystax מדיה וקבצים בנושא קוריסיים בוויקישיתוף קוריסיים, באתר ITIS (באנגלית) קוריסיים, באתר NCBI (באנגלית) קוריסיים, באתר Animal Diversity Web (באנגלית) קוריסיים, באתר האנציקלופדיה של החיים (באנגלית) קוריסיים, באתר GBIF (באנגלית) קורייסיים במילון בעלי חיים: דגי מים מתוקים (תשמ"א), 1981, באתר האקדמיה ללשון העברית
תמירון

תְּמִירוֹן (שם מדעי: Himantopus) הוא סוג של עופות גדה ממשפחת הסייפניים המכילים 5 מינים. עופות אלה בעלי גוף שחור-לבן, מקור צר וארוך ורגליים ארוכות בהרבה יחסית לאורך הגוף, מסיבה זו הוא מכונה תמירון ("תמיר" = "גבוה"). התמירון חי באזורי ביצה וגדות נחלים או אדמות בוץ ומחפש שם סרטנים קטנים וכן יצורים קטנים נוספים שהוא מוציא מהאדמה או מהמים. הוא איננו יכול לשחות במים אך מסוגל לעופף מעליהם. תמירון מצוי (Himantopus himantopus) תמירון לבן-ראש (Himantopus leucocephalus) תמירון שחור-צוואר (Himantopus mexicanus) תמירון הוואי (Himantopus knudseni) תמירון שחור (Himantopus novaezelandiae) התמירון מפוספס (Cladorhynchus leucocephalus) מוגדר כיום כמין יחיד בסוגו ובעבר שויך לסוג זה. מדיה וקבצים בנושא תמירון בוויקישיתוף תמירון, באתר ITIS (באנגלית) תמירון, באתר NCBI (באנגלית) תמירון, באתר האנציקלופדיה של החיים (באנגלית) תמירון, באתר GBIF (באנגלית) תמירון, באתר אנציקלופדיה בריטניקה (באנגלית)
ישמעאל הכהן

האם התכוונתם ל... רבי ישמעאל בן אלישע כהן גדול – תנא וכהן גדול ישמעאל הכהן טנוג'י – רב תוניסאי-מצרי, ראש רבני קהיר ישמעאל הכהן ממודנה – רבה של מודנה ומגדולי רבני איטליה במאה ה-18 ובתחילת המאה ה-19. ישמעאל בן פנחס הכהן – רב בטורקיה ובצפת שנהרג במאורעות תרפ"ט
לסתניים

לסתניים (שם מדעי: Opistognathidae) היא משפחת דגים ימיים מסדרת הדקראים בו 3 סוגים ו-80 מינים. דגים אלה שוכנים באזורים הרדודים, עד עומק 100 מטר, והטרופיים של האוקיינוס האטלנטי, האוקיינוס השקט והאוקיינוס ההודי. הם בעלי לסתות גדולות מהם קיבלו את שמם, עיניים גדולות וסנפיר גב בולט עם סנפירי גב וסנפירי זנב קטנים והם מזכירים במראם קרנוניים. הם קטנים ומגיעים מאורך 10 ס"מ לחצי מטר. דגים אלה חיים בסמיכות לחולות הים ובונים בהם מחילה בה הם שוכנים. הם יוצאים מדי פעם החוצה כדי לאכול פלנקטון או יצורים קטנים ויזנקו חזרה בעת סכנה. הם מאוד טריטוריאליים. משפחה לסתניים (Opistognathidae) סוג Lonchopisthus סוג Opistognathus סוג Stalix מדיה וקבצים בנושא לסתניים בוויקישיתוף לסתניים, באתר ITIS (באנגלית) לסתניים, באתר NCBI (באנגלית) לסתניים, באתר האנציקלופדיה של החיים (באנגלית) לסתניים, באתר GBIF (באנגלית)